Qashqadaryoda janjal tufayli qarindoshini urib o‘ldirgan shaxs qo‘lga olindi

Qashqadaryo viloyatining Dehqonobod tumanida yashovchi 37 yoshli A.Q. “Oq qishloq” mahalla hududida o‘zaro janjal tufayli qarindoshi 41 yoshli O.X.ni tanasining turli joylariga urib, jarohat yetkazgan.

IIV Jamoatchilik va OAV bilan aloqalar boshqarmasi xabariga ko‘ra, voqea 2019-yilning 18-iyunida sodir bo‘lgan. Oqibatda O.X. kasalxonaga olib ketilayotgan vaqtida vafot etgan. A.Q. ushlangan.
Holat yuzasidan Jinoyat kodeksining tegishli moddalari bilan jinoyat ishi qo‘zg‘atilib, tergov harakatlari olib borilmoqda.